Diari Oficial de la Generalitat Valenciana


Sumari del DOGV 6682, del 30-12-2011 (2011/13756)

RESOLUCIÓ de 20 de desembre de 2011, de la presidenta del Consell d'Administració de l'Agència Valenciana de Mobilitat, per la qual s'actualitzen els mínims de percepció de les concessions de servicis públics de transport de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6682

Data del DOGV
:   30-12-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/13759


Data del document
:   20-12-2011

Organisme emissor
:   Agència Valenciana de Mobilitat

Tipus de document
:   Resolució

Descriptors 

:   * tarifa de viatgers
    * legislació
    * transport públic
    * transport per carretera
    * transport de viatgers

RESOLUCIÓ de 20 de desembre de 2011, de la presidenta del Consell d'Administració de l'Agència Valenciana de Mobilitat, per la qual s'actualitzen els mínims de percepció de les concessions de servicis públics de transport de la Comunitat Valenciana. [2011/13368]  
El punt 3 de l'article 39 de la Llei 6/2011, d'1 d'abril, de la Generalitat, de Mobilitat de la Comunitat Valenciana, establix que l'autoritat de transport revisarà les tarifes, d'acord amb l'evolució dels costos i de les circumstàncies de la demanda.  
Donat els increments que hi ha hagut en els últims mesos en els preus d'algunes de les partides que integren l'estructura de costos de les concessions, procedix l'increment dels mínims de percepció en els servicis públics de transport per carretera, de manera que quede assegurat el manteniment de la qualitat dels servicis prestats.  
La competència per a l'establiment del règim tarifari és exercida per l'Agència Valenciana de Mobilitat, en virtut del que establix l'article 4.1 de la Llei 6/2011, d'1 d'abril, abans esmentada, i és este l'organisme encarregat de desenrotllar les competències de la Generalitat en matèria de servicis de transport públic de viatgers assenyalades en el títol II de l'esmentada llei, entre les quals s'inclou la revisió periòdica de les tarifes, segons el que disposa l'article 39.3, anteriorment referit.   
  
En exercici de les facultats contingudes en l'article 15 dels Estatuts de l'Agència Valenciana de Mobilitat, aprovats per l'Acord de 5 d'octubre de 2011, del Govern Valencià, resolc:  
  
Primer  
Establir la quantitat d'1,30 euros com a mínim de percepció de les concessions de servicis públics de transport de la Comunitat Valenciana. No obstant això, en les àrees de transport metropolità de València i d'Alacant caldrà ajustar-se al que disposa la normativa específica de tarifes per a les dites àrees.  
El mínim de percepció podrà incrementar-se a 1,40 euros en els servicis en què el concessionari introduïsca bons de 10 viatges, amb una reducció de 15,00 cèntims respecte del mínim general en el preu del viatge (preu del viatge bonificat: 1,15 euros; preu del bo: 11,50 euros), havent d'incloure's la dita circumstància en els quadros de tarifes.  
  
  
Segon  
Este mínim tindrà un bonificació del 30% per a les persones majors de 65 anys, i quedarà el mínim de percepció establit en 0,90 euros per a este col·lectiu. A este efecte bastarà la presentació per l'interessat del seu document nacional d'identitat. Igualment, els membres de famílies nombroses tindran una reducció del 20% o del 50% segons categoria (general o especial, respectivament), prèvia presentació del títol de família nombrosa, i els seus mínims de percepció quedaran establits en 1,05 euros per a les de categoria general i 0,65 euros per a les de categoria especial.  
  
Tercer  
La nova tarifa tindrà efectivitat des de l'1 de gener de 2012, després de la recepció per l'empresa concessionària dels quadros de tarifes aprovats i visats pel Servici Territorial de Transports corresponent i acreditat el pagament de la corresponent taxa.  
  
Quart  
Els concessionaris disposaran els quadros de tarifes a bord dels autobusos en lloc visible per als usuaris, impresos en el paper oficial d'este organisme i amb segell del servici territorial de Transports corresponent. Igualment quedaran visibles als usuaris en els locals i les oficines del concessionari, així com en les estacions d'autobusos en aquells servicis que utilitzen les dites instal·lacions.  
  
Quint  
Les concessions que així ho tinguen aprovat cobraran el suplement establit als servicis prestats en dissabte, diumenge i festius de 0,05 euros en els bitllets d'import igual al mínim de percepció, i augmentaran el suplement progressivament en 0,05 euros per cada 0,65 euros o fracció en els bitllets el preu dels quals supere l'import esmentat. En les concessions que oferisquen bons, este suplement no serà aplicable als bons ni al corresponent bitllet senzill. En el cas de majors de 65 anys i famílies nombroses, estos suplements s'aplicaran respecte al mínim de percepció corresponent a cada una d'estes categories.  
  
De conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, contra la present resolució, que no posa fi a la via administrativa, es pot interposar en el termini d'un mes a comptar des de l'endemà de la seua publicació, recurs d'alçada davant de la consellera d'Infraestructures, Territori i Medi Ambient com a òrgan competent per a la seua tramitació. Tot això de conformitat amb el que disposa l'article 107 i següents de la dita llei i sense perjuí que puguen exercitar-se qualssevol altres recursos que s'estimen oportuns.  
  
  
València, 20 de desembre de 2011.- La presidenta del Consell d'Administració de l'Agència Valenciana de Mobilitat: Isabel Bonig Trigueros.